බංගලාදේශ ක්‍රිකට් කණ්ඩායමේ ශ්‍රී ලංකා තරග සංචාරය 2021

බංග්ලාදේශ ක්‍රිකට් කණ්ඩායම ටෙස්ට් තරග දෙකකට ක්‍රීඩා කිරීම සඳහා 2021 අප්‍රේල් සහ මැයි මාසවලදී ශ්‍රී ලංකාවේ සංචාරයක නිරත විය. ටෙස්ට් තරඟාවලිය සමාරම්භක 2019-2021 අයිසීසී ලෝක ටෙස්ට් ශූරතාවයේ කොටසක් විය.

මුලින්, 2020 ජූලි සහ අගෝස්තු මාසවලදී ටෙස්ට් තරග තුනකින් යුත් සංචාරයක් පැවැත්වීමට නියමිතව තිබුණි. නමුත් කොවිඩ්-19 වසංගතය හේතුවෙන් එය 2020 ඔක්තෝබර් දක්වා කල් දමන ලදී. 2020 සැප්තැම්බර් මාසයේදී, මාලාව සඳහා නිරෝධායන අවශ්‍යතා පිළිබඳව මණ්ඩල දෙකටම එකඟ වීමට නොහැකි වූ පසු, සංචාරය නැවත කල් දමන ලදී. 2020 දෙසැම්බරයේදී, බංග්ලාදේශ ක්‍රිකට් මණ්ඩලය (BCB) 2021 අප්‍රේල් මාසයේදී ටෙස්ට් තරඟ දෙකක් ක්‍රීඩා කිරීම සඳහා ශ්‍රී ලංකාවේ සංචාරය කිරීමට සලකා බලමින් සිටියේය. 2021 පෙබරවාරි මාසයේදී බංග්ලාදේශ ක්‍රිකට් මණ්ඩලය ශ්‍රී ලංකා සංචාරය අප්‍රේල් මාසයේදී පැවැත්වෙන බව තහවුරු කළේය. 2021 මාර්තු 19 වන දින ශ්‍රී ලංකා ක්‍රිකට් (SLC) සංචාරය සඳහා දින ප්‍රකාශයට පත් කළේය.

පළමු ටෙස්ට් ක්‍රිකට් තරගය ජය පරාජයෙන් තොරව අවසන් විය. වර්ෂාවෙන් පසු පස්වන දින අවසන් සැසිය විනාශ විය. දෙවැනි ටෙස්ට් තරගය ලකුණු 209කින් ජයගත් ශ්‍රී ලංකාව තරගාවලිය 1-0ක් ලෙස ජය ගත්තේය.

පසුබිම 
2020 මැයි මාසයේදී, බංග්ලාදේශ ක්‍රිකට් මණ්ඩලයේ (BCB) ප්‍රධාන විධායක නිලධාරී නිසාමුදීන් චෞද්රි, ඔවුන් ශ්‍රී ලංකා ක්‍රිකට් (SLC) සමඟ තරඟාවලිය ක්‍රීඩා කිරීම සම්බන්ධයෙන් සාකච්ඡා කරමින් සිටින බව තහවුරු කළේය. බංග්ලාදේශ ක්‍රිකට් මණ්ඩලයේ හි සභාපති නස්මුල් හසන් යෝජනා කළේ ඔවුන්ගේ ප්‍රමුඛතාවයන් වන්නේ අයිසීසී හා ආසියානු ක්‍රිකට් කවුන්සිලයේ තරග සදහා බවත්, පළමුව කරන්නේ කුමක්දැයි බලා සිටින බවයි. කෙසේ වෙතත්, 2020 ජුනි 24 වන දින, වසංගතය හේතුවෙන් සංචාරය කල් දමන ලදී. 2020 ජූලි මාසයේදී, ක්‍රිකට් මණ්ඩල දෙකම 2020 ඔක්තෝබර් සඳහා සංචාරය නැවත කාලසටහන් කිරීමේ හැකියාව දෙස බලමින් සිටියේය. එසේම 2020 ජූලි මාසයේදී, වසංගතය හේතුවෙන් කල් දමා තිබූ තරගමාලාව ජාත්‍යන්තර ක්‍රිකට් කවුන්සිලය (ICC) අනෙකුත් ලෝක ටෙස්ට් ශූරතා පහ සමඟ තරඟ නැවත කාලසටහන් කිරීම ඔවුන්ගේ ප්‍රමුඛතාවය බව තහවුරු කළේය.

2020 අගෝස්තු මාසයේදී, ක්‍රිකට් මණ්ඩල දෙකම ටෙස්ට් තරඟ සහ විස්සයි20 ජාත්‍යන්තර (වි20ජා) තරඟවල එකතුවක් ක්‍රීඩා කිරීමට බලාපොරොත්තු වූ අතර, 2020 ඔක්තෝම්බර් මාසයේදී ආරම්භක දිනය විය හැකි බව දන්වා සිටියා. 2020 අගෝස්තු 12 වන දින, බංග්ලාදේශ ක්‍රිකට් මණ්ඩලය ඔවුන් ශ්‍රී ලංකාවට පැමිණෙන බව තහවුරු කර, 2020 සැප්තැම්බර් 23 වන දින පිටත් වන බව තහවුරු කලා. 2020 සැප්තැම්බර් 12 වන දින ශ්‍රී ලංකා ක්‍රිකට් ආයතනය තහවුරු කළේ බංග්ලාදේශ කණ්ඩායම පුහුණුවීම් ආරම්භ කිරීමට පෙර දිවයිනට පැමිණීමෙන් පසු සතියක් නිරෝධායනය කළ යුතු බවයි. පසු දින ශ්‍රී ලංකා ක්‍රිකට් නිරෝධායන කාලය දින 14 දක්වා වැඩි කළේය. බංග්ලාදේශ ක්‍රිකට් මණ්ඩලය සමඟ ඔවුන්ගේ ක්‍රීඩකයින් නිරෝධායනය කරන කාලය සහ පළමු ටෙස්ට් තරඟයට පෙර සූදානම් වීමේ කාලය නොමැතිකම සම්බන්ධයෙන් එකඟ නොවීය. ඊට ප්‍රතිචාර වශයෙන් ශ්‍රී ලංකා ක්‍රිකට් ආයතනය යෝජනා කළේ නිරෝධායනය අදියර දෙකකට බෙදිය හැකි බවත්, දින හතක් බංගලාදේශයේදීත් ඉතිරි දින හත කණ්ඩායම ශ්‍රී ලංකාවට පැමිණි පසු සිදු කළ හැකි බවත්ය.

2020 සැප්තැම්බර් 19 වන දින බංග්ලාදේශය සංචාරයට පෙර පුහුණුවීම් ආරම්භ කිරීම සඳහා ක්‍රීඩකයින් 27 දෙනෙකුගෙන් යුත් මූලික සංචිතයක් නම් කරන ලදී. කෙසේ වෙතත්, පසු දින, එක් ක්‍රීඩකයෙකුට කොවිඩ්-19 රෝග ලක්ෂණ පෙන්වීමෙන් පසු, ඔහු සමඟ සමීප සම්බන්ධතා ඇති ඕනෑම අයෙකු සමඟ හුදෙකලා වීමට සිදු විය. 2020 සැප්තැම්බර් 28 වන දින, තරගමාලාව සඳහා නිරෝධායන අවශ්‍යතා පිළිබඳව මණ්ඩල දෙකටම තීරණය කළ නොහැකි බැවින් සංචාරය නැවත කල් දමන ලදී. ශ්‍රී ලංකා ක්‍රිකට් ආයතනය ශ්‍රී ලංකා රජයේ මාර්ගෝපදේශ අනුගමනය කරමින් දින 14ක නිරෝධායනයකට අවධාරනය කළ අතර බංග්ලාදේශ ක්‍රිකට් මණ්ඩලය කෙටි කාලයක් සඳහා විය යුතු බව අවධාරනය කළේය.

2020 දෙසැම්බරයේදී, බංග්ලාදේශ ක්‍රිකට් මණ්ඩලය ශ්‍රී ලංකා ක්‍රිකට් සංචාරය 2021 අප්‍රේල් මාසයේදී කෙටි සංචාරයක් කිරීමට සාකච්ඡා ආරම්භ කළේය. ක්‍රීඩා කිරීමට නියමිතව තිබූ මුල් ටෙස්ට් තරග තුන වෙනුවට, සංශෝධිත සංචාරයට ටෙස්ට් තරග දෙකක් ඇතුළත් වන අතර, ඇතැම් විට සුදු පන්දු තරග සඳහාද හැකියාවක්ද ඇත. 2021 පෙබරවාරියේදී, බංග්ලාදේශ ක්‍රිකට් මණ්ඩලය විසින් ෂකීබ් අල් හසන්ට සංචාරය මග හැරීමට ඉඩ දුන් අතර, ඔහුට 2021 ඉන්දීය ප්‍රිමියර් ලීගයට සහභාගී වීමට ඉඩ ලබා දුන්නේය. සංචාරය අප්‍රේල් මාසයේදී පැවැත්වෙන බව බංග්ලාදේශ ක්‍රිකට් මණ්ඩලය තහවුරු කිරීමත් සමඟ, ඊළඟ මාසයේ, බංග්ලාදේශ ක්‍රිකට් මණ්ඩලය නිවේදනය කළේ 2020-21 ජාතික ක්‍රිකට් ලීග් (NCL) තරඟාවලිය ටෙස්ට් තරඟ සඳහා සූදානමක් ලෙස භාවිතා කරන බවයි. කෙසේ වෙතත්, තරඟ වට දෙකකින් පසුව, කොවිඩ්-19 වසංගතය හේතුවෙන් NCL කල් දමන ලදී. තරඟාවලිය කප්පාදු කළද, බංග්ලාදේශ ක්‍රිකට් මණ්ඩලය තවමත් ශ්‍රී ලංකාවේ සංචාරය කිරීමට බලාපොරොත්තු විය. 2021 අප්‍රේල් 12 වන දින බංග්ලාදේශ ක්‍රිකට් කණ්ඩායම ශ්‍රී ලංකාවට පැමිණියේය.

සංචිත 

2021 අප්‍රේල් 9 වන දින, බංග්ලාදේශ ක්‍රිකට් මණ්ඩලය විසින් ටෙස්ට් තරඟ දෙක සඳහා 21 දෙනෙකුගෙන් යුත් මූලික සංචිතයක් ප්‍රකාශයට පත් කරන ලදී. දෙදින අන්තර් සංචිත පෙරහුරු තරගයෙන් අනතුරුව ටෙස්ට් තරඟාවලිය සඳහා 15 දෙනෙකුගෙන් යුත් අවසන් සංචිතය ස්ථිර කෙරුණා. ශ්‍රී ලංකාව ද මූලික සංචිතයක් ද නම් කර ඇත. පන්දු යවන දුෂ්මන්ත චමීර පීතෘ නිවාඩු ලබා ගැනීම හේතුවෙන් සංචාරයෙන් ඉවත් වීය. ළහිරු කුමාර පළමු ටෙස්ට් තරගයේ තුන්වන දිනය තුළදී ආබාධයකට ලක් වූ අතර, ඔහු ශ්‍රී ලංකා සංචිතයෙන් ඉවත් විය. 2021 අප්‍රේල් 26 වන දින ශ්‍රී ලංකා සංචිතයේ ලහිරු කුමාර සහ ඩිල්ෂාන් මධුශංක වෙනුවට ලක්ෂාන් සඳකැන් සහ චාමික කරුණාරත්න නම් කරන ලදී.

පුහුණු තරගය

ටෙස්ට් තරගමාලාව

1 වන තරගය

2 වන තරගය

යොමු කිරීම්

බාහිර සබැදි 

 ESPN Cricinfo හි තරගමාලා පිටුව